สวัสดีค่ะ พอดีหนูขาหักมาได้ประมาณ 5เดือนแล้ว ผ่าตัดไป 2 รอบ รอบแรกใส่เหล็ก รอบสองใส่กระดูกเทียมค่ะ วันนี้หนูพึ่งไปหามา ตอนแรกคุณบอกว่าให้หนูลองเดินแบบไม่ใช้ไม้ค้ำ แต่หนูไม่กล้า คุณก็เลยบอกให้เดินย่ำน้ำหนักแบบเต็มเท้า แต่ให้ใช้ไม้ค้ำพยุงตัว หลังจากกลับมาจากโรงพยาบาล หนูลองเดินแบบไม่ใช้ไม้ค้ำดู ปรากฏว่าเจ็บฝ่าเท้าและส้นเท้ามาก ต้องทำยังไงถึงจะสามารถเดินได้ปกติแบบไม่ใช้ไม่ค้ำไหมคะ กว่าจะนัดอีกทีก็เดือนมีนาคม หนูอยากหาวิธีให้เดินได้ไวๆค่ะ
สวัสดีค่ะงานกระดูกหัก เป็นภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด โดยกระดูกหน้าแข้งเป็นกระดูกที่ใช้รับน้ำหนักดังนั้นหากมีการหัก ควรดามเอาไว้และงดการลงน้ำหนักหรือการเคลื่อนไหวมากโดยกระดูกหักที่ขาซึ่งเป็นบริเวณที่ต้องลงน้ำหนัก อาจจะทำให้หายได้ค่อนข้างช้า อีกทั้งเป็นกระดูกชิ้นใหญ่ การพักฟื้นน่าจะต้องใช้เวลาประมาณ 1-3 เดือนเป็นอย่างน้อย ซึ่งแพทย์จะทำการดามไม่ว่าจะเป็นดามภายนอก หรือผ่าตัดใส่เหล็กดามเอาไว้ข้างใน แล้วทำการติดตามอาการ และเอ็กซเรย์เป็นระยะ ถ้ากระดูกติดแล้ว อาจจะมีการแนะนำให้เริ่มลงน้ำหนักโดยการเริ่มลงน้ำหนัก ในช่วงแรกก็ควรใช้เป็นไม้ค้ำยันไปก่อน ซึ่งในช่วงแรกอาจจะยังมีอาการเจ็บ ตึง เพราะอาจจะเกร็งร่วมกับไม่ได้ใช้งานกล้ามเนื้อมานาน ควรจะค่อยๆทำทีละน้อย เช่นอาจลองยืนดูซักพักก่อน ค่อยลงเดิน และเดินในระยะที่มากขึ้นเรื่อยๆ เป็นต้นหากมีปัญหาในการฟื้นตัวหลังกระดูกติดกันดีแลว ควรแจ้งแพทย์ที่ดูแลให้ทราบ การส่งพบกายภาพบำบัดสามารถทำได้เพื่อช่วยให้การฟื้นตัวและเริ่มเดินใหม่เป็นไปได้ดีขึ้น